HILLSONGI TELEVISIOON
Oled sa kunagi langenud iseenda teistega võrdlemise lõksu?
Nii tihti teeme me selle vea. See on ka kahjuks kõige enam
esinev viis, kuidas inimesed jäävad välja oma isiklikust armust.
Usun, et tänane jutlus on ülesehitav ning õpetab elama
isiklikus armus.
Kujutage ette teed, mille Jumal on teile valmis pannud ning
mis ühtib täielikult Jumala tahtega teie elu jaoks.
Sellel teel käies saadab meid Jumala soosing.
Mulle tundub, et see on täpselt selline viis, kuidas apostel
Paulus julgustab meid elama. Ef 1:1 on kirjas nii:
" Paulus, Jumala tahtmisel Kristuse Jeesuse apostel - pühadele,
kes on Efesoses" Pange tähele, mis ta ütleb. Mina olen Palulus.
Olen apostel, kes järgib Jeesust. Seda ma teen Jumala tahtel ja
Tema on mu juht ja Temas on mu autoriteetsus.
Olen hetkel läkitatud välja efeslaste jaoks. Nemad on mulle
Jumala poolt määratud tööpõld. On imeline mõelda selle peale, et
tegelikult oli ta olnud Saulus. Ta oli olnud tuline kristlaste
tagakiusaja. Ta polnud eal ette kujutanud, et Jumala tahe
võiks olla Jeesuse austamine ja järgimine.
Sauluses muutus midagi ja ta sai teada,
kes ta oli Kristuses. Rm 12:3 kõneleb apostel Paulus
juba enesekindlana roomlastele: "Sest selle armu tõttu, mis
mulle on antud," Igaühele meile on antud isiklik arm, milles
elades võib meil olla kindlus ja autoriteetsus.
Paulus jätkab: "ütlen ma igaühele teie seast, et
ta ei mõtleks üleolevalt selle kohta, mida tuleb mõtelda,
vaid mõtleks nõnda, et saaks arukaks sedamööda, kuidas Jumal
igaühele usu mõõdu on jaganud."
Meile kõigile on jagatud isiklik usu mõõt.
Rm 12:6 on kirjas: "Aga meil on meile antud
armu järgi erinevaid armuande, mida kasutatagu usu mõõtu mööda"
2 Kr 10 leiame ka põhjuse, miks inimesed jäävad oma isiklikust
armust välja. Inimloomuses on püüda olla keegi teine.
Teise talente väärtustatakse suuremalt kui iseenda oma.
Ära unusta, et sulle on antud isiklik arm, mis on ühenduses
Jumala eesmärkidega su elu jaoks. 2 Kr 1:12-13 on kirjas:
"Me ei söanda endid nende sekka arvata või nendega kõrvutada,
kes end ise teile soovitavad, sest nemad ei mõista, et nad mõõdavad
end iseendaga ja kõrvutavad end iseendaga.
Aga me ei taha kiidelda mõõtu pidamata, vaid selle korra
mõõdu kohaselt, mille Jumal meile on mõõduks määranud,
et jõuda ka teieni." Paulus kõneleb, et iseenda mõõtmine
teistega ei ole tark. Ta ütleb ka, et meil kõigil on
isiklik määratud mõõt. Kirjakoht jätkub:
"ei ole ju nõnda, et me end küllalt ei pinguta, nagu me ei olekski
teieni ulatunud, sest me oleme ju Kristuse evangeeliumiga
teieni jõudnud. Me ei kiitle mõõtu pidamata võõraste vaevaga,
meil on aga lootus, et kui teie usk teie sees kasvab, siis kasvame
ka meie üliväga meile määratud korra kohaselt,
nii et me võime kuulutada evangeeliumi teist kaugematele
maadele, kiitlemata sellega, mis on juba valmis kellelegi
teisele antud korra kohaselt. Kes tahab kiidelda, kiidelgu
Issanda üle! Kõlblik ei ole ju see, kes ennast ise soovitab,
vaid see, keda soovitab Issand."
Paulus ei arvanud iseendast rohkem. Tal oli kindel teadmine oma
kutsumusest ja oma isiklikust armust.
Sellest hetkest alates kui keskendume vaid iseendale,
jätame me end oma isiklikust armust välja.
Keskendume 7 erinevale viisile, kuidas jäetakse end välja armust.
Esimene on see, kui hakkame iseennast kõrvutama teistega.
"Me ei söanda endid nende sekka arvata või nendega kõrvutada"
Teeme vea kui keskenudme sellele, mida me arvame end välja teeninud
olevat või väärivat. Sel viisil elades, kaldume arvama,
et väärime rohkem austust või tähelepanu. Sellel on ka
teine äärmus. Me võime end alavääristada. Jumala arm on aga
täiesti välja teenimatu. Nii Jumala tõotused, usk ja arm on
Taevase Isa kingitus meile. Tema on hea.
Keskendudes sellele, mida me arvame end väärivat või mitte,
jääme armust välja. (Tähtis on teada, mida Jumala Sõna meie
kohta ütleb). Teiseks, "me ei söanda endid
nende sekka arvata või nendega kõrvutada"
See on midagi, millega iga inimene oma elus mingil ajahetkel maadleb.
Võrreldakse iseennast. Ometi on see suur viga. Alati on võimalik
võrreldes leida inimene, kes näeb kenam välja, keegi, kes on
andekam jne. Kui seda teed lähme, jätame end Jumala armust välja.
Saul oli võitud kuningas.
Piiblis on kirjas, et ta oli kena ja tugev. Ta oli Jumala poolt
valitud. Ometi tegi ta suure vea, hetkel kui ta hakkas võrdlema
iseennast Taavetiga.
Kui hakati laulma seda laulu: "Saul lõi maha oma tuhat,
aga Taavet maha oma kümme tuhat."
Saul lasi selle võrdluse oma südamesse.
Kui elame end võreldes teistega, juhtub meiega niisamuti.
Vahel teevad ka pastorid selle vea. Ollakse isegi hullemad kui
teismelised tüdrukud, kes üksteisega mõõtu üritavad pidada.
Teismelistel tüdrukutel käib mõne sek vältel pilk üle teise tüdrukul.
Ka pastorid võivad sellise vea tema. Hakatakse iseennast
teistega võrdlema. See, kuidas võrdlus meid tundma paneb, jätab
ka meid välja õnnistusest.
"Me ei söanda endid nende sekka arvata või nendega kõrvutada,
kes end ise teile soovitavad". See kasvab välja ebakindlusest.
Keskendutakse iseendale ning tehakse rohkem sõnu kui kuulatakse.
Omatakse sama vaimsust nendega Uues Testamendis, kes
olid pulmapeole kutsutud aga otsisid ettekäändeid, miks mitte tulla."
Ja teine ütles: Ma olen ostnud viis paari härgi ja
lähen neid proovima, ma palun sind, vabanda mind! Esimene
ütles talle: Ma olen ostnud põllu ja pean tingimata minema seda
vaatama, ma palun sind, vabanda mind! Ma olen äsja võtnud naise
ja seepärast ma ei saa tulla." Keskendutakse iseendale.
See on sama meelestatus, mida omas vanem poeg kadunud poja loos.
"Vaata, nii palju aastaid olen mina sind orjanud ega ole kunagi
astunud üle sinu käsust, ent sina ei ole mulle kunagi andnud üht
sikkugi, et ma oleksin võinud rõõmsasti pidutseda oma sõpradega."
Taas keskendutakse iseendale.
Nii ei tunne me ka hästi oma isiklikus armus. Ära tundes
selle, kelleks Jumal on meid kutsunud ning vastu võttes
oma isikliku armu, tunneme me end hästi ka selle suhtes,
kes me pole. Tundes oma isiklikku armu, mõistad, et kogu au kuulub
Jumalale. Kui poleks Jumala armu, kus me siis oleksime?
Kui Jumal annaks meile ainult seda, mida me väärmine, oleksime
me hädas. Iseenda klassifitseerimine, võrdlemine,
iseenese soovitamine ja neljandaks - iseenda mõõtmine.
Iseendasse süvendes ning mõõtma hakates, jääb alati meile
selline tunne, et me pole piisavalt võrdväärsed.
Võtame näiteks anonüümsed blogid. Inimesed avaldavad julgelt
arvamust, mis võib olla välja kujunenud haigetsaamisest.
Võib-olla ka oma ebakindlusest tulenevalt. Tt 1:15 on kirjas:
"Puhtaile on kõik puhas, aga rüvedaile ja uskmatuile pole miski
puhas, vaid rüve on nii nende meel kui südametunnistus."
Kui inimesed elavad kättemaksuekstaasis ja elavad
seda välja kellegi suunas, siis pole see kunagi seotud sellega,
keda sihitakse, vaid sellega, mis inimese enda sees toimub.
Mõõdetakse iseendid ja tuntakse alaväärsust.
Ma julgustan noori juhte, mitte süveneda sellesse,
mida öeldakse nende kohta. Muidu jäädakse välja isiklikust armust.
Jätka samas vaimus, ehita üles ja ole see, kelleks
Jumal on sind kutsunud. Viiendaks, 2 Kr 10:14:
" Ei ole ju nõnda, et me end küllalt ei pinguta,"
Me ei püüa teha Jumala osa iseenda jõust. Vastasel korral
saaks ängistus ja rahutus maad. Sellisel juhul tuleks stress.
Ärgem elagem sellisel viisil. Paulus küll ütleb, et sain kõigile
kõigeks, kuid pange tähele järgmist: ta ei mõelnud selle
all kõigile meelejärgi olemist, vaid inimeste võitmist usule.
On võimatu kõigile meelepärane olla. See käib meil üle jõu.
"Me ei kiitle mõõtu pidamata võõraste vaevaga,"
Kui keegi tunneb end hästi oma isiklikus armus, siis ollakse
lojaalsed ja vähem territoriaalsed. End mitte hästi tundes on olukord
vastupidine. Väga lihtsaks saab püüd võtta vastu
kiitust, kellegi teise tehtud töö eest. Ärgem keskendugem
iseendale, vaid kiitkem Jumalat Tema armu ja õnnistuste eest.
Ma armastan oma isa. Ma kunagi olin tema assistent. Mul oli
tihti kombeks minna tema juurde öeldes: "Isa, mul tuli minu
arvates üks hea idee." Enamasti seoses millegi
korraldamise või alustamisega. Enamasti vaatas ta mulle otsa
sellise näoga, et nagu need polekski olnud huvitavad ideed.
Järgneval pühapäeval kirikus aga ütles kantslis:"Palvetasin ja
tundsin, kuidas Jumal pani mulle südamele, et korraldaksime või
alustaksime sellega ja tollega." Mina aga mõtlesin, et miks
ütleb, et Jumal..kui see olin hoopis mina!!
Kui me elame oma isiklikus armus, ei pea me elama oma jõust ega
püüdma võtta teiste inimeste kiitust. Püsi hingamises ja
oma isiklikus armus. See on ka viis, kuidas meeskonnad saavad
edukalt töötada. Ei ole sellist rabamist ja tähelepanu taga
ajamist. Viimane punkt on niisamuti väga tähtis.
Usun, et jääme armust välja, kui me ei ole pidevas kasvamises.
Seda ka sellisel juhul kui keegi on meist edukam.
Pange tähele, mida Paulus ütles. " meil on aga lootus, et kui teie
usk teie sees kasvab, siis kasvame ka meie üliväga meile määratud
korra kohaselt," Ta räägib korintlastele.
"nii et me võime kuulutada evang- eeliumi teist kaugematele maadele"
Ma soovin meie kogudust julgustada ja kiita selle üle,
et ei olda mitte lahked oma finantsidega, vaid juhtide poolest.
Olen Hillsongi koguduses näinud, et meie kogudus ei ole juhtides kinni,
vaid on võimaldanud meil teenida ka mujal, et ka koguduse usk võiks
selleläbi kasvada. Kuid kui me oleksime kade kogudus, siis inimesed
ilmselt mõtleksid: aga meie? Sa tahad lihtsalt reisida maailmas!
Kuid neil on täiesti teine vaimsus.
Me oleme võinud ulatuda abivajajateni ka kaugemal.
Kõige tähtsam on jääda lahkeks inimeste nö jagamise suhtes.
Võib-olla on sinu juhid kutsutud hoopis välismaale teenima?
Kas sa oled inimeste jagamises kitsi?
Igal inimesel on õigus nägemusele. Me teame, et on olemas õige ja
vale ajastus. On kurb, kui inimesed ei tunne end hästi oma isiklikus
armus ja õnnistustes. Meie rõõm peaks olema suur, kui
evangeelium levib. Ka meie kasvame tänu sellele.
Oleme kogenud, et inimesed lahkuvad meist geograafiliselt, ometi jäädes
osaks ka meie elust. Ela julgelt oma armus!
Tunne hästi end oma kutsumuses! Otsusta, et elad usu mõõtu mööda,
mille Jumal on sulle osaks määranud. Õpi tundma selle
sügavusi, siis jääd võitjaks.
Kui näed armu nii nagu sa peaskid seda nägema, elad selle vääriliselt
ning võtad vastu oma annid ja kutsumuse, siis ei ole piire
sellel, kuidas Taevane Isa sind kasutada saab sinu isiklikku
usu mõõtu mööda. Jeesuse nimel!
Palus ütles, et me ei mõtleks iseendast enamat kui peaksime,
vaid selle korra mõõdu kohaselt, mille Jumal meile on määranud.
Mõeldes usu mõõdule, võime me teha vea ja mõelda sellest piiranguna.
Me kipume seda ette kujutama tee-, supilusika või ämbritäiena.
Ometi on Jumala arm ja eesmärgid, enam kui lihtsalt piisav.
Jumala armust on küll, et täita Tema tahe meie elu jaoks.
Kui keskenudme vaid iseendale, mõeldes endast rohkem
või vähem, jääme me oma isiklikust armust välja.
Keskenduses sellele, kes on Jumal ja oma silmad Temal hoides
elame me armus, milles on Tema tahte tundmine meie jaoks.
Otsusta ja vali elamine Tema isiklikus tundmises ning
Tema kutsumise täitmises oma eluga.
Tea, et Jumal on sulle isikliku armu ja usu mõõdu andnud.
Taevane Isa on sind varustanud andide ja talentidega.
See tõotus on sinu jaoks kirjas Rm 12:6.
Nedlands on väga avatud paik kõigele. Laialt on levinud
kanepi suitsetamine ja pidutsemine. Armastasin väljas käia oma
sõbrannadega laupäeviti. Peale pidutsemist-joomist
läksin pühapäeval kirikusse. See oli väga silmakirjalik
käitumine ja ma tundsin, et see ei tööta minu jaoks.
Ma teadsin, et on olemas midagi rohkemat.
Teadsin, kes on Jumal ja Jeesus,
aga ma ei osanud Teda oma ellu sobitada.
Olin nagu keset tormituult ja ma ei pääsenud välja.
Tundsin, et tahaksin Jumalat järgida oma elus, aga ma lihtsalt
ei suutnud. Mu vanemad ostsid mulle pileti Hillsongi kontserdile.
Ma läksin sinna tundes, et siiski mu elus on palju seda,
mis ei austa Jumalat. Tahtsin järgida Teda, aga ma
lihtsalt ei suutnud. Kuulsin kontserdil laulu nimega
"Vaikus". Laulusõnad puudutasid mind väga.
"Kui ookeanilained löövad üle pea ja torm tahab neelata.."
Selle laulu ajal tundsin, kuidas Jumala Püha Vaim võttis minult
koormad õlgadelt. Tundsin, kuidas Jumal mind kõnetas ning
ütles, et Tema jääb minuga. See oligi see, mida vajasin.
See oli see pööre mu elus. Palusin Jeesuse oma elu Issandaks
ja ütlesin Talle, et tahan Teda järgida kogu oma eluga.
Peale seda muutus kõik kardinaalselt minu elus.
Kõik see janu pidutsemise järgi ja kõige muu järgi võeti ära.
See poleks mind kunagi lõpuni rahuldanud ning täitnud.
Lõpuks oleks see eluviis mind hüljanud. Ometi Jumal seda
kunagi ei tee. Tema on see, kes teeb mind tugevaks ja võitjaks.
Piiblis on kirjas, et saame abi kui paneme kogu oma lootuse
Jumala peale. Kui oleme avatud Tema abile ja anname oma
elu Tema kätte. Paljud inimesed näevad kristlust kui karku
nõrkadele inimestele. Ometi on tõde, et Jumalat isiklikult tundes
ning Temale toetudes võime me elada täielikus potensiaalis,
kelleks meid loodud on. Iseenda rammule või tarkusele toetudes
oleme me täielikult piiratud. Tänan, et vaatsite seda saadet.
Õpi tundma Jumala tõotusi ning eesmärki oma elu jaoks.
Jumal väga õnnistagu teid!
Igavene kõik muu on häviv
armus on Jumal Sinu kuningriik ja valitsus
Issand üle kõige Sa oled lähedal ja leitav
kogu universum on Su jalge ees
Päästjas on ülekohus muudetud
Sinu auks saagu Su nimi kõrgeks tõstetud
Issand üle kõige Sa oled lähedal ja kergesti leitav
kogu universum on Su jalge ees Issand üle kõige
Sa oled tuntav kogu universum on su jalge ees
kadunud on leitud pimedad saavad nägijaks
lonkajad saavad kõndima surnud tõusevad ellu
sest Sina oled Jumal igavene on Su valitsus
kadunud on leitud pimedad saavad nägijaks
Terve inimkond otsib õiglust. Tahetakse olla õige Jumala ees.
Piibel ütleb, et ainus viis, kuidas saada õigeks, on vastu
võtta 2 kingitust: arm Jumalat ja õigsus Kristuses Jeesuses.
Oled väeline ja ohtlik hingevaenlasele, kui käid
Jumala tahtes ning Tema tundmises.
Jumal on loonud terve universumi. Kõige selle keskel on
tilluke Maa. Seal asud ka sina. Ometi on Jumal ise
hinganud sinusse eluvaimu.
Tõlge: Triin Pöör